Presidentët Obama e Karzai riafirmojnë angazhimin për një Afganistanin më të fortë
Zoti Obama diskutoi partneritetin në rritje me homologun e tij afgan Hamid Karzai dje në Shtëpinë e Bardhë
Presidenti Barak Obama dhe homologu i tij afgan, Hamid Karzai, folën dje për një front të bashkuar mes dy vendeve, duke thënë se janë të angazhuar për një partneritet strategjik afat gjatë. Pas bisedimeve në Shtëpinë e Bardhë, presidenti Obama tha se të dyja palët janë të angazhuara për krijimin e një Afganistani të sigurtë dhe të qëndrueshëm. Presidenti afgan Karzai, pa përmendur akuzat për korrupsion në administratën e tij, pranoi se në Afganistan ekzistojnë çështje shqetësuese si dhe të meta. Bisedimet Obama-Karzai u përqëndruan në luftën kundër al-Kaidës dhe grupeve të tjera ekstremiste, krijimin e forcave afgane dhe përforcimin e qeverisjes afgane. Vizita e Presidentit afgan Hamid Karzai dhe një numri ministrash të kabinetit ka pasur për qëllim që të kapërcehen mosmarrëveshjet mes Shteteve të Bashkuara dhe Afganistanit, të cilat mund të dobësojnë përpjekjet e përbashkëta kundër terrorizmit. Duke iu referuar atyre që i cilësoi si tensione të marra me mënd, Presidenti Obama tha se disa prej këtyre tensioneve u eksagjeruan. Ai shtoi se të dyja palët janë të angazhuara në arritjen e një objektivi: krijimi i një Afganistani të sigurtë dhe të qëndrueshëm. Megjithëse nuk u përmen direkt korrupsioni në Afganistan, shqetësim ky i madh i Shteteve të Bashkuara dhe vendeve aleate, Presidenti Karzai e pranoi se ekzistojnë çështje shqetësuese si dhe të meta në vendin e tij. Bisedimet me Presidentin Obama, tha ai, rezultuan në përforcimin e marrëdhënieve dypalëshe, që i kanë qëndruar kohës. Gazetarët u bënë pyetje të dy udhëheqësve rreth rolit të Pakistanit, lidhjeve mes talebanëve me bazë në Pakistan dhe grupeve të tjera si dhe stabilitetit në Afganistan. Presidenti Obama tha se është i inkurajuar nga bashkëpunimi i qeverisë së Pakistanit dhe shtoi: Presidenti Obama tha se siguria e Afganistanit dhe Pakistanit janë të ndërlidhura. Ai shtoi se sovraniteti i Afganistanit, integriteti territorial, kushtetuta dhe populli afgan duhet të respektohen nga vendet fqinje. Lidhur me çështjen sensitive të viktimave civile në Afganistan, të dy udhëheqësit tha se ata diskutuan gjatë rreth kësaj çështjeje, ndërkohë që Presidenti Karzai theksoi se ishte bërë përparim i konsiderueshëm. Presidenti Obama shprehu përsëri besimin se Shtetet e Bashkuara do të fillojnë tërheqjen nga Afganistani në korrik të vitit të ardhshëm, por ai theksoi se angazhimi amerikan në Afganistan do të vazhdojë.